Boheemse Soiree Trou Inspirasie perfek vir jou troudag - Mooi Troues
Ons deel die gestileerde Stylvolle Boheemse Soiree trou inspirasie, perfek vir die moderne paartjie wat hul verbeelding wil bevry. Boheemse-tema beïnvloed al vir 'n geringe tydjie 'n rol in trou dekor. Die styl word al hoe meer gewild en begin meer gesien word in paartjies se troues. So tema is 'n gemaklike en informele tema wat jy verskillende elemente bymekaar kan sit om 'n mooi styl te vorm.
Ons is mal oor die neutrale kleurpalet wat gebruik was vir die dekor van dié gestileerde fotosessie. Wit en skakerings van neutrale sand kleure gee die fotosessie 'n sagte gevoel. Alhoewel dit daardie sagte gevoel het, het dit ook 'n baie stylvolle elemente. Die uitgedroogde blomme trek onmiddellik jou aandag en dra by tot die tema van die fotosessie. Dan is daar sagte pienk en koraal uitgedroogde Hortensia's wat bietjie kleur bring tot die dekor.
Die model, Mila, het pragtig gelyk in haar vintage styl trourok. 'n Lieflike vloeiende trourok met soveel sagte detail op. Migael, het dapper gelyk in 'n bruin en neutrale kleur skakerings troupak. Jy hoef nie altyd 'n baadjie en broek aan te hê wat as eenheid verkoop word nie. Dit is wel baie belangrik om te gaan met 'n baadjie wat wel perfek inpas by jou broek.
Hierdie fotosessie is 'n voorbeeld van hoe mooi 'n troue kan wees as diensverskaffers goed saam werk. Vir top diensverskaffers, besoek Mooi Troues se Trougids. Rolf af en geniet hierdie stylvolle Boheemse soiree trou inspirasie fotosessie.
Griselda van Events Société en Maryke van Mooikrans Venue & Garden het koppe bymekaar gesit en so het die tema en inspirasie vir die fotosessie ontstaan.
Bevry jou verbeelding, sê tata vir die gewone en vervelige en laat jou kreatiwiteit mal perd galop. Die Boheemse styl is surrealisties is groter as groot. Lekker raserig, speels en los die deur wawyd oop om 'n opwindende, plesierige ervaring vir jou , jou vriende en familie 'n realiteit te laat word.
Tesame het ons besluit om gebruik te maak van verskeie verskaffers waarmee ons al in die verlede saam gewerk het. Verskaffers op wie ons kon staatmaak om die kreatiewe, speelse styl van die fotosessie te weerspieël.
Neem inspirasie vanuit die natuur, wees kreatief en speels. 'n Mens het nie altyd weelderige blomme en dekor nodig om jou spesiale dag stylvol te laat lyk nie. Neem jou gaste op 'n persoonlik reis wat jul unieke, spontane, sorgvrye, gelukkige verhaal weerspieël.
Tenspyte daarvan dat dit die koudste dag hierdie winter was, het ons as 'n span soveel pret gehad. Die wind het soms als omgewaai. Mila, ons model het ge-bibber van die koue. Almal se positiewe gesindheid en bereidwilligheid het gesorg vir 'n fantastiese en suksesvolle dag.
Dit was vir ons besonders spesiaal om vir die eerste keer na die grendel tyd weer te kon doen waaroor ons almal so passievol is. Dit was asof die rus en die paar maande wat ons nie kon werk nie 'n nuwe kreatiewe lus in ons almal opgewakker het.
Dit was vir ons belangrik dat die dekor elemente 'n spontane, sorgvrye atmosfeer skep. Met 'n paar fokus elemente soos die waaierpalm wat uit bruinpapier gemaak is en die gedroogte takke. Die lang wit tafel was die perfekte doek om op te werk. Dit het alles as geheel saamgebring en skoon en natuurlik laat lyk.
Die winter landskap was ons inspirasie met aardse kleure soos koper, bruin, grys en sand.
Mooikrans is soos 'n juweel in die middel van Pretoria. Sodra jy deur die hekke gestap het voel dit asof jy jouself in 'n oases bevind. Die tuine is asemrowend. Dan is daar die venue wat baie stylvol en gemeubeleer is. Dit bied kliënte soveel meer as net 'n venue. Ons het besluit om die fotosessie buite in die granadilla kapel te doen, die sement en klip vloere en mosaïek teëls afwerking was die perfekte agtergrond.
Ons het die voorreg gehad om van Marlize Meeding se ontwerpe te gebruik vir die fotosessie. Haar vintage, Boheemse styl ontwerpe het perfek by die tema gepas. Vir Migael se uitrusting het ons gefokus om die aardse kleure en Boheemse styl uit te bring, met 'n chino-broek en knopies hemp afgerond met 'n tweed baadjie wat gesorg het vir tekstuur en kontras.